cyanic-selkie/wikianc huggingface dataset:
Walrus-luokka
Suunnittelu
Kahdella luokalla on siten samat mitat ja sisätilat. Tärkein ulkoinen ero on X:n muotoisen perän ohjauspintojen käyttöönotto, mitä oli testattu USS Albatrosilla vuonna 1961 ja mikä oli myöhemmin otettu käyttöön Ruotsin merivoimien sukellusveneissä. Perä oli selkeä parannus matalissa vesissä tapahtuvaan ohjaamiseen ja tietokoneohjaus mahdollisti tarkat suunnanmuutokset kaikissa syvyyksissä ja nopeuksilla.
Zwaardvis-luokan dieselmoottorit toimittanut Werkspoor oli poistanut valikoimistaan kyseisen dieselmoottorin, mutta vastaavat SEMT Pielstickin dieselmoottorit oli asennettu Kortenaer-luokan fregatteihin generaattoreiksi. Kahteen viimeiseen luokan alukseen asennettiin Brons-Werkspoorin dieselmoottorit. Kaikki sähköjärjestelmän osat mukaan lukien sähkömoottori tuotettiin Alankomaissa. Miehistönmäärää saatiin laskettua viidellätoista yhdistämällä komentotilat. siihen sisällytettiin konehuoneenvalvomo, valvontakeskus ja taistelunjohtokeskus, jossa oli SEWACO-VIII taktinen tietojärjestelmä kaksine tietokoneineen ja seitsemän GUPSY monitoiminäyttöpäätettä.
Heroku
pienoiskuva|Herokun logo Heroku on yhdysvaltalainen vuonna 2007 perustettu pilvipalvelualusta, joka tukee useita ohjelmointikieliä. Herokun alkuaikoina palvelu tuki ainoastaan Ruby-ohjelmointikieltä. Nykyään Heroku tukee myös Node.js-, PHP-, Python-, Java-, Go-, Scala- ja Clojure-kieliä.
Heroku on tehnyt yhteistyötä Facebookin kanssa. Yrityksen pääkonttori sijaitsee San Franciscossa.
Elokuussa 2022 Heroku ilmoitti lopettavansa maksuttomien palveluiden tarjoamisen. Yritys ilmoitti syyksi ilmaispalveluiden väärinkäytön.
Josef Bohuslav Foerster
thumb|right|Josef Bohuslav Foerster Josef Bohuslav Foerster (30. joulukuuta 1859 – 29. toukokuuta 1951) oli tšekkiläinen säveltäjä.
Foerster toimi myös Prahan konservatorion opettajana sekä johtajana vuosina 1922-1931. Hän sävelsi seitsemän oopperaa, joista tunnetuin on vuonna 1899 sävelletty Eva. Lisäksi hänen tuotantoonsa kuului viisi sinfoniaa, kaksi viulukonserttoa sekä teoksia kuorolle ja orkesterille.
A-sides, B-sides & Suicides
A-Sides, B-Sides & Suicides on metalliyhtye Charonin kokoelma-albumi, joka julkaistiin vuonna 2010 levymerkillä Spinefarm Records.
Albumi debytoi Suomen virallisen listan sijalla 21.
Someraivo
pienoiskuva|Taiteilijan näkemys raivosta Someraivo on sosiaalisessa mediassa leviävä raivokas viestintä, joka voi kohdistua esim. yksityishenkilöihin, poliitikkoihin tai viranomaispäätöksiin. Someraivo-sana poimittiin Kotimaisten kielten keskuksen sanatietokantaan vuonna 2015. Somekohun voi nostattaa esimerkiksi julkisuuden henkilön toilailut, jotka päätyivät uutisiin, suositun bloggaajan paljastukset tai erityiset tapahtumat, jotka saavat aikaan ihmisissä tunnereaktioita.
Esimerkiksi huhtikuussa 2017 Kabulin palautuslento aiheutti somemyrskyn, jossa netissä levitetyt väärät tiedot lennosta aiheuttivat yhteenoton poliisin ja palautuslentoja vastustavien henkilöiden kanssa.
Ravintola Factory
Ravintola Factory on pääkaupunkiseudulla toimiva yksityisomisteinen ravintolaketju, johon kuuluu 18 ravintolaa. Vuonna 2019 ketju työllisti n. 150 henkilöä. Ravintola Factory -ketjun taustalla toimii Ravintotalot oy. Yritys on kasvanut voimakkaasti vuodesta 2011.
Viimeisin ketjun ravintola on toukokuussa 2023 Helsingin lentoasemalle avattu Factory Airport.
Lista Ravintola Factory-ketjuun vuonna 2023 kuuluvista ravintoloista:
Prahan konservatorio
thumb|right|Konservatorion päärakennus Prahan konservatorio on Tšekin pääkaupungissa sijaitseva musiikkioppilaitos.
Oukitel K6000 Pro
Oukitel K6000 Pro on kiinalaisen Oukitelin valmistama älypuhelin.
Ominaisuudet
Oukitel K6000 Pron käyttöjärjestelmänä toimii Android 6.0. Puhelimessa on kolme gigatavua käyttömuistia ja 32 gigatavua massamuistia. Sen takakameran resoluutio on 13 megapikseliä, mutta resoluutiota on kasvatettu laskennallisesti 16 megapikseliin. Oukitel K6000 Prossa on digitaalinen kuvanvakain.
Vastaanotto
Tekniikan Maailman arvostelussa Oukitel K6000 Pro sai kehuja jämäkästä alumiinirungostaan ja hyvästä akkukestostaan. Puhelimen suorituskykyä pidettiin keskitasoisena, mutta halpaan hintaansa nähden todella hyvänä.
Keltaisenmeren taistelu
Keltaisenmeren taistelu käytiin 10. elokuuta 1904 Venäjän keisarikunnan ja keisarillisen Japanin laivaston välillä Venäjän–Japanin sodassa. Taistelussa Venäjän laivasto yritti murtautua ulos japanilaisten piirittämästä Port Arthurin satamasta.
Janne Mustonen (kansanedustaja)
Mustosen vanhemmat olivat torppari Adolf Mustonen ja Eva Stiina Kovalainen. Hän kävi kansakoulun ja myöhemmin Sirola-opiston kurssin. Mustonen lähti 15-vuotiaana Kajaaniin elantoaan hankkimaan ja oli vuoteen 1945 saakka metsätyömehenä. Mustosesta tuli vuonna 1924 maanalaisen Suomen kommunistisen puolueen jäsen ja Kajaanin kaupunginvaltuustoon hänet valittiin 1925, valtuustokausi päättyi kuitenkin jo seuraavana vuonna kun Mustonen sai 8 vuoden vankeustuomion. Sotien jälkeen Mustonen oli sitten Suomen kommunistisen puolueen Kainuun piirijärjestön piirisihteerinä. SKP:n maanalaiseen toimintaan Kainuun organisaattorina osallistunut Mustonen oli vankilassa poliittisista syistä vuosina 1926–1932 ja jatkosodan aikana 1941–1943 jolloin hän oli Koveron keskitysleirissä.
Mustonen oli kansanedustajana 1945–1962 ja 1963–1964 edusten Oulun läänin vaalipiiriä. Hän tuli toiselle kaudelleen eduskuntaan 20. joulukuuta 1963 SKDL:n Yrjö Murron tilalle mutta kuoli kesken edustajakautensa jolloin hänen paikalleen tuli SKDL:n Paavo Lagerroos. Mustonen oli presidentin valitsijamiehenä vuosien 1950, 1956 ja 1962 presidentinvaaleissa ja toimi Kajaanin kaupunginvaltuuston varapuheenjohtajana. Mustonen oli Suomen Kansan Demokraattisen Liiton Kainuun piirin puheenjohtajana ja kuului Suomen kommunistisen puolueen Kainuun piiritoimikuntaan sekä oli 1951–1964 jäsenenä Otanmäki Oy:n hallintoneuvostossa.
Janne Mustonen oli naimisissa vuodesta 1938 Anna Maria Leinosen kanssa.
Pauli Tapio
Pauli Tapio (s. 1986 Oulu) on suomalainen runoilija, kääntäjä ja kriitikko sekä väitöskirjatutkija Helsingin yliopistossa.
Tapion esikoisrunoteos Varpuset ja aika voitti Helsingin Sanomien kirjallisuuspalkinnon vuonna 2017. Hän sai teoksesta myös eurooppalaiselle esikoisrunokokoelmalle jaettavan Bridges of Struga -palkinnon 2018. Teos oli myös Botnia-palkintoehdokas. Toisesta runokokoelmastaan Tyhjä, suuri ja öinen Tapio sai Kalevi Jäntin palkinnon 2021. Teos oli ehdolla myös Botnia-palkinnon ja Toisinkoinen-palkinnon saajaksi.
Tapio on opiskellut kirjallisuutta ja venäjää. Hän kääntää erityisesti venäläistä kirjallisuutta. Tapio on myös Tuli & Savu -lehden entinen toimittaja. Hän on kirjoittanut esseitä ja arvosteluja kirjallisuus-, sanoma- ja aikakauslehtiin.
Kaupin vanha vesitorni
Kaupin vanha vesitorni on tiilinen vesitorni Tampereen Petsamossa. Se on valmistunut vuonna 1928.
Laax
Laax (saksaa, virallisesti paikallisella sursilvanin murteella ) on kunta Sveitsissä Graubündenin kantonissa Surselvan hallintoalueella. Siellä on asukkaita vajaat kaksi tuhatta.
Sijainti
Laax sijaitsee Reinin yhden alkujoen, Vorderrheinin laakson pohjoisrinteellä, Ual da Mulin -joen varrella. Laaxin kylä sijaitsee noin 1 000 metrin korkeudessa. Laaxin korkein kohta on Glarusin Alpeilla sijaitseva Bündner Vorab (3 028 m mpy.).
Laaxin naapurikuntia ovat Glarus Süd pohjoisessa, Flims idässä, Sagogn etelässä ja Falera lännessä.
Talous
Laaxin pääelinkeino on matkailu. Siellä on ollut hotelli vuodesta 1880 ja hiihtohissejä 1960-luvulta alkaen. .
Laaxissa sekä naapurikuntien Flimsin ja Faleran alueella toimii yksi Sveitsin isoimmista talviurheilukeskuksista, LAAX, jonka omistaa pörssinoteerattu Weisse Arena Gruppe -yhtiö. Alueella on muun muassa 224 kilometriä laskettelurinteitä ja neljä snow parkia. Laaxissa on pidetty muun muassa lumilautailun maailmancupkilpailu vuonna 2016–2017.
Jiřina Kadlecová
Kadlecová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kaikissa viidessä ottelussa ja teki kaksi maalia.
Jana Lahodová
Jana Lahodová (myöh. Vudmasková, 4. kesäkuuta 1957 Hradec Králové – 15. lokakuuta 2010) oli Tšekkoslovakiaa edustanut maahockeypelaaja ja olympiamitalisti.
Lahodová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa ja teki Puolaa vastaan ottelun ainoan maalin.
Ei ilmestynyt
Ei ilmestynyt on Absoluuttisen Nollapisteen EP-levy sekä ensimmäinen virallinen julkaisu. Se julkaistiin 19. maaliskuuta 1994 levymerkillä Vinylmania.
Albumista tehtiin myös 300:n kappaleen vaihtoehtoinen painos Tommi Liimatan ja Tomi Krutsinin käsin maalaamin kansikuvin, joista 170 Liimatan ja 130 Krutsinin toteuttamina.
Kappaleesta "Kassi kauniita silmiä" päätyi levylle väärä miksaus, josta puuttuu tamburiiniraita. Alkuperäinen miksaus julkaistiin vuonna 2004 yhtyeen Sortovuodet 1994–2004 -kokoelmalevyllä.
Juhannuskylän koulu
Juhannuskylän koulu on Tampereen Jussinkylän kaupunginosassa sijaitseva vuosiluokat 1-9 sisältävä koulu joka toimii Johanneksen ja Tammerkosken koulutaloissa. Se syntyi Tammerkoski-klassillisen koulun ja Johanneksen koulun yhdistyessä vuoden 2013 alussa ja ottaen yhteiseksi nimekseen Juhannuskylän koulu saman vuoden elokuussa.
Lihassa ja taivaassa
Lihassa ja taivaassa on Absoluuttisen Nollapisteen EP-levy, joka julkaistiin 18. huhtikuuta 2007 levymerkillä Megamania.
Albumi debytoi Suomen virallisen singlelistan toisella sijalla, ja pysyi listalla yhteensä kolme viikkoa.
Jiřina Křížová
Jiřina Křížová (s. 21. helmikuuta 1948 Jirkov) on Tšekkoslovakiaa edustanut, kilpauransa päättänyt maahockeypelaaja ja olympiamitalisti.
Křížová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi yhdessä ottelussa.
Uimahuone
Uimahuone (tai kylpyhuone, ) oli rantaveden päälle rakennettu tai ponttonien varassa kelluva pieni rakennus, jonka suojissa saattoi kesäisin riisuutua ja kylpeä luonnonvedessä muiden näkemättä. Kylpemistä varten uimahuoneessa voi olla laudoista rakennettu sumppu eli ”basengi”, pieni uima-allas, jonne laskeudutaan puisia uimatikkaita tai -portaita pitkin. Uimasumppu pysyi pohjassa esimerkiksi kivien painamana ja nostettiin talveksi ylös vedestä uimahuoneen sisätilaan. Uimasumpun sijasta uimahuoneen yhteydessä saattoi olla lauta-aidoin avovedestä rajattu ”uima-aitaus” portaineen ja luonnonpohjineen. Suomessakaan uimahuoneen yhteydessä ei juuri koskaan ollut saunaa, mutta uimahuone oli usein varustettu kylpyammeella sekä muuripadalla ammeen kylpyveden lämmittämiseksi.
Historiaa
Uimahuoneet olivat yleisiä Pohjoismaissa 1800-luvun puolivälistä 1910-luvulle herrasväen rantahuviloiden laiturien yhteydessä. Uimasumppu oli luonnonvettä turvallisempi uintipaikka lapsille ja muille uimataidottomille, joita oli valtaosa aikuisistakin. Uimahuone oli myös katseilta suojaava kylpypaikka naisille.
Uimahuoneet olivat usein hyvin koristeellisia ja noudattivat huvilan arkkitehtuuria. Uimahuoneita rakensivat puusepät, ja jotkin puusepänverstaat, kuten turkulaiset Turun Puuteollisuus ja Bomanin kalustetehdas, suunnittelivat ja toimittivat valmisrakenteisia uimahuoneita ja paviljonkeja.
1920-luvulla ulkoilmaelämän suosio kasvoi ja uimahuoneiden kylpysumpuista luovuttiin niin, että uimahuoneet pienenivät lähinnä laiturin päässä sijaitseviksi uimakopeiksi eli pukuhuoneiksi vaatteiden vaihtamista varten ennen meressä tai järvessä taivasalla uimista.
Huviloiden lisäksi uimahuoneita oli veden äärellä sijainneiden parantoloiden, kylpylöiden ja muiden laitosten rantalaitureilla. Myös kaupunkien rantojen yleisissä uimalaitoksissa saattoi ulkoaltaiden, hyppytornien ja pukuhuoneiden lisäksi olla uimasumpuilla varustettuja uimahuoneita. Ainakin Ruotsissa oli rannoilla yleisiä suuria uimahuoneita, kuten Tukholman Södermalmin vuonna 1930 avattu ja elokuussa 2016 toistaiseksi suljettu, betoniponttonien varassa kelluva Liljeholmsbadet lämmitettyine merivesialtaineen ja saunoineen.
Uimahuone Muumi-tarinoissa
Tove Janssonin Muumi-tarinoissa esiintyy muumien uimahuone, jota muumit käyttävät kesäisin ja jossa Tuu-tikki asuu talvisin. Tämän uimahuoneen voi nähdä myös Naantalin Muumimaailmassa.
Toivo Korhonen (musiikkineuvos)
Toivo Korhonen (22. huhtikuuta 1929 Rautavaara – 7. lokakuuta 2013 Helsinki) oli musiikkineuvos ja suomalainen musiikin lehtori ja kuoronjohtaja. Korhonen johti 55-vuotisen kuoronjohtajauransa aikana mm. Juankosken Lauluseuran sekakuoroa, mieskuoro Kalevan Laulajia, Kansalliskuoroa, mieskuoro Vantaan Laulua, Vantaan Laulun Oltermanneja sekä itsensä perustamia Vantaanjoen yhteiskoulun kuoroa (nykyisin Vaskivuoren lukion kamarikuoro) ja Vantaan Kamarikuoroa. Korhonen oli myös perustamassa Nuorten Kuoroliittoa, jonka ensimmäiseksi puheenjohtajaksi hänet samalla valittiin.
Palkintoja
Toivo Korhonen palkittiin elämänsä aikana mm. Sulasolin Klemetti-palkinnolla, musiikkineuvoksen arvonimellä, Vantaa-mitalilla ja Heinz Hofmann -mitalilla.
Pikku Jääkarhu
Pikku Jääkarhu on Warner Brosin ja Rothkirch Cartoon Filmin tuottama saksalais-yhdysvaltalainen animaatioelokuva, joka perustuu alankomaalaisen kirjailijan Hans de Beerin kirjoittamaan Pikku jääkarhu -lastenkirjasarjaan. Elokuvan pohjalta on tehty myös useita jatko-osia sekä piirrossarja.
Juoni
Elokuva kertoo pienestä jääkarhunpoikasesta Lassesta, jolle pohjoisen pallonpuoliskon suuri ja luminen ympäristö tuntuu pelottavan isolta, kunnes hän löytää ystävän Roope-nimisen hylkeen. Lassen ja Roopen ystävyys saa ennen pitkää myös muutkin jääkarhut ja hylkeet toimimaan keskenään entistä paremmin. Yhteistyötä tarvitaankin, sillä valtava metallihirviö uhkaa syödä kaikki jäätikön kalat.
Jingei (1923)
Jingei oli keisarillisen Japanin laivaston Jingei-luokan sukellusveneidenemäalus toisessa maailmansodassa.
Valmistus
Alus tilattiin Mitsubishin Nagasakin telakalta osana vuoden 1920 hankintoja ja sen köli laskettiin 16. helmikuuta 1922. Alus laskettiin vesille 4. toukokuuta 1923 ja se otettiin palvelukseen 20. elokuuta.
Palvelus
Alus luokiteltiin 1. joulukuuta 1924 sukellusveneidenemälaivaksi. Se upposi ilmahyökkäyksessä Okinawan länsipuolella 10. lokakuuta 1944 ja alus poistettiin alusluettelosta 10. marraskuuta.
Květoslava Petříčková
Květoslava ”Květa” Petříčková (s. 17. heinäkuuta 1952 Praha) on Tšekkoslovakiaa edustanut, kilpauransa päättänyt maahockeypelaaja ja olympiamitalisti.
Barrett Strong
Barrett Strong (5. helmikuuta 1941 West Point, Mississippi, Yhdysvallat – 28. tammikuuta 2023 San Diego, Kalifornia, Yhdysvallat ) oli yhdysvaltalainen laulaja ja lauluntekijä. Hänen esittämä kappaleensa ”Money (That’s What I Want)” (1959) oli Motown-levy-yhtiön ensimmäinen hitti. Parhaiten Strong tunnetaan kuitenkin lauluntekijän urastaan yhdessä tuottaja Norman Whitfieldin kanssa. Hän esimerkiksi sanoitti lukuisia The Temptationsin levyttämiä kappaleita.
Pääkaupunkiseutu
pienoiskuva|250px|Pääkaupunkiseutu tummansinisellä, yhdessä vaaleansinisen alueen kanssa muodostuu [[Helsingin seutu.]] Pääkaupunkiseudulla (lyhenne PK-seutu ) tarkoitetaan Suomessa Espoon, Helsingin, Kauniaisten ja Vantaan kaupunkien muodostamaa aluetta. Se sijaitsee Suomen eteläosassa Suomenlahden rannalla ja on tärkeä kasvukeskus, jossa asuu noin 1,2 miljoonaa asukasta. Viisi Suomen neljästätoista yliopistosta ja useimmat suuryritysten pääkonttorit sijaitsevat pääkaupunkiseudulla, kuten myös Suomen päälentoasema Helsinki-Vantaa.
Neulatyyny
Vaatturi tai ompelija käyttää pukua asiakkaalle sovittaessaan huonomman käden ranteeseen tai käsivarteen kiinnitettyä neulatyynyä, josta hän voi kätevästi poimia nuppineuloja vaatteeseen.
Pääkaupunkiseutu
Pääkaupunkiseudun kunnilla on jätehuoltoa ja joukkoliikennettä koskeva lakisääteinen yhteistyövelvollisuus, joka vuoden 2009 loppuun kuului Pääkaupunkiseudun yhteistyövaltuuskunta YTV:lle ja vuodesta 2010 alkaen joukkoliikenne HSL:lle ja jätehuolto (kuten myös vesihuolto) HSY:lle. Kuntayhtymässä voi olla jäseninä muitakin kuntia kuin pääkaupunkiseudun neljä kuntaa (HSL:ssä on Helsingin seudun kehyskunnista Kirkkonummi, Kerava, Tuusula, Sipoo ja seudun ulkopuolelta Siuntio, sekä HSY:ssä jätehuollon osalta Kirkkonummi) ja kuntayhtymä voi tuottaa palveluja myös muille kuin jäsenkunnilleen. Laki pääkaupunkiseudun kuntien jätehuoltoa ja joukkoliikennettä koskevasta yhteistoiminnasta tuli voimaan marraskuussa 2009 ja sitä on sovellettu täysimääräisesti vuoden 2010 alusta.
Eric Spoutz
pienoiskuva|Eric Spoutz vuonna 2013. Eric Spoutz on yhdysvaltalainen taidekauppias ja taideväärennösten kauppias. Laillisen kaupankäynnin ohella hän harjoitti taideväärennösten kauppaa ja loi maalauksille alkuperän tekemällä erilaisia dokumentteja aitousväitteiden tueksi. Hänet tuomittiin helmikuussa 2017 yli kolmen vuoden vankeuteen ja kolmen vuoden valvottuun koevapauteen. Hän joutui palauttamaan puolentoista miljoonan dollarin ansiot ja maksamaan korvauksia 154 000 dollaria. Oikeudenkäynnissä oli kyse 40 maalauksesta, mutta FBI:n mukaan liikkeellä voi olla edelleen satoja väärennöksiä hänen jäljiltään. Hän käytti useita salanimiä.
Pääkaupunkiseutu
Pääkaupunkiseudun kunnat numeroina
pienoiskuva|250px|[[Helsingin tuomiokirkko näkyy kauas merelle.]] pienoiskuva|250px|[[Nokia (yritys)|Nokian entinen pääkonttori Keilaniemessä. Espoo on kuuluisa monien suuryhtiöiden pääkonttoreista.]]
Neulatyyny
Modernimpi versio neulatyynystä on magneettinen neulatyyny: kestomagneettilevy, jolla neulat voi myös kätevästi poimia lattialta.
Pääkaupunkiseutu
Kasvukeskus
Pääkaupunkiseutu on kasvukeskus ja Helsingin seudun metropolialueen ydin Suomenlahden pohjoisrannalla. 30. kesäkuuta 2021 seudun väkiluku oli 1 200 000 eli runsas viidennes Suomen väkiluvusta. Seudun pinta-ala on vain 0,2 prosenttia koko maasta. Uusmaalaisista noin 70 % asuu pääkaupunkiseudulla. Pääkaupunkiseudun väestön odotetaan väestöennusteen mukaan kasvavan seuraavina vuosikymmeninä muuta maata nopeammin. Seudulla on tiiviistä maankäytöstä huolimatta myös laajoja virkistys- ja luonnonalueita, kuten Nuuksion ja Sipoonkorven kansallispuistot.
Helsingin osuus pääkaupunkiseudun väestöstä on vähentynyt, mutta edelleen vuonna 2021 runsaasti yli puolet (noin 55 %) seudun väestöstä asui Helsingissä.
Väestörakenne
Helsingissä on selvä naisenemmistö, Espoossa on hienoinen naisenemmistö ja Vantaalla puolestaan hienoinen miesenemmistö. Helsingin ikärakenne on erilainen kuin Espoon ja Vantaan. Helsingissä nuorten aikuisten ja toisaalta vanhimpien ikäluokkien osuus on suuri, kun taas Espoossa ja Vantaalla korostuvat nuorimmat ikäluokat ja toisaalta keski-ikäiset. Lähes joka kymmenes pääkaupunkiseutulainen on yli 64-vuotias helsinkiläinen.
Väestöntiheys
Suomen pääkaupunkiseudun asutus on muihin eurooppalaisiin kaupunkikeskuksiin verrattuna varsin väljää, mutta Suomen oloissa tiivistä. Toisaalta pohjoismaiseen taajamamääritelmään perustuvan Helsingin keskustaajaman väkiluku vuonna 2014 oli 1 214 210 asukasta ja pinta-ala 669 km². Tämä tarkoittaa yhtenäistä kaupunkimaisesti asutettua aluetta, joka on vähintään 200 asukkaan keskittymä ja jossa rakennusten väli ei ylitä 200 metriä. Helsingin taajama-alue ulottuu yhtenäisenä yhdeksän kunnan alueelle ja sen väestötiheys on keskimäärin 1 749 asukasta neliökilometriä kohden. Taajaman muoto Helsingin ulkopuolella on orgaaninen eikä se noudata hallinnollisia rajoja, esimerkiksi pääradan varressa se ulottuu kapeahkona nauhana aina Järvenpäähän asti.
Palvelujen jakautuminen
Useissa aluekeskuksissa etenkin kaupalliset palvelut ovat keskittyneet suuriin kauppakeskuksiin: Itäkeskuksessa sijaitsee Itis, Kannelmäessä Kaari, Myyrmäessä Myyrmanni, Aviapoliksessa Jumbo, Leppävaarassa Sello, Matinkylässä Iso Omena ja Tapiolassa Ainoa. Muita suuria kauppakeskuksia ovat Pasilassa Tripla ja Kalasatamassa Redi.
Huonekalu- ja rautakauppa on laajalti keskittynyt syrjäisemmille alueille, mutta pääteiden varsille, kuten Roihupeltoon, Kuninkaalaan, Varistoon, Finnoohon ja Lommilaan.
Koulutus
Viisi Suomen neljästätoista yliopistosta sijaitsee pääkaupunkiseudulla. Helsingin yliopisto toimii Helsingin kaupungin alueella pääosin keskustassa, Kumpulassa, Meilahdessa ja Viikissä. Aalto-yliopisto toimii suurimmaksi osaksi Espoon Otaniemessä. Ruotsinkielinen kauppakorkeakoulu Hanken Svenska handelshögskolan toimii Etu-Töölössä, Maanpuolustuskorkeakoulu Santahaminassa ja Taideyliopisto eri puolilla kantakaupunkia.
Ammattikorkeakouluista opetusta pääkaupunkiseudulla tarjoavat Metropolia, Laurea, Haaga-Helia, Humanistinen ammattikorkeakoulu sekä Diakonia-ammattikorkeakoulu. Ruotsinkielinen ammattikorkeakoulu Yrkeshögskolan Arcada toimii Helsingin Arabianrannassa.
Terveys
Pääkaupunkiseutu kuuluu HYKS-sairaanhoitoalueeseen yhdessä Kirkkonummen ja Keravan kanssa. Sairaanhoitoalue on osa Helsingin ja Uudenmaan sairaanhoitopiiriä. HYKSillä on valtakunnallinen vastuu muun muassa elinsiirroista, vaativasta neurokirurgiasta ja vaikeiden palovammojen hoidosta.
HYKSin sairaaloita sijaitsee eri puolilla Helsinkiä, suurimpina Meilahden ja Töölön sairaalat, sekä Espoossa Jorvin sairaala ja Vantaalla Peijaksen sairaala.
Liikenne
pienoiskuva|vasen|250px|[[Helsinki-Vantaan lentoasema Vantaalla on Suomen vilkkain lentoasema.]] Helsingistä lähtevät valtatiet 1, 3, 4 ja 7 sekä kantatiet 45 ja 51. Pääkaupunkiseutua palvelevat kehätiet Kehä I, Kehä II ja Kehä III. Pääkaupunkiseudun mittakaavassa pääteinä voidaan pitää myös Vihdintietä ja Itäväylää.
Helsingistä lähtevät Suomen päärata ja Rantarata. Vantaankosken rata ja Kehärata sijaitsevat kokonaisuudessaan pääkaupunkiseudulla, kuten suurimmaksi osaksi myös Vuosaaren satamarata.
Suomen päälentoasema Helsinki-Vantaan lentoasema sijaitsee pääkaupunkiseudulla. Pienkoneita palvelee Helsinki-Malmin lentoasema. Helsingin Satama koostuu kolmesta osasta: Vuosaaren satama palvelee pääosin tavaraliikennettä, kun taas Helsingin keskusta-alueilla sijaitsevat Eteläsatama ja Länsisatama palvelevat matkustajaliikennettä.
Joukkoliikenne
Pääkaupunkiseudun kunnilla on lakisääteinen velvollisuus hoitaa yhteistoiminnassa alueidensa joukkoliikenne. Joukkoliikenteen hoitamista varten perustettu kuntayhtymä Helsingin seudun liikenne (HSL) aloitti toimintansa vuoden 2010 alussa, sitä ennen Helsingin kaupungin liikennelaitos (HKL) hoiti liikenteen suunnittelun Helsingin sisäisen liikenteen osalta ja Pääkaupunkiseudun yhteistyövaltuuskunta (YTV) seutuliikenteen sekä Espoon/Kauniaisten, Vantaan ja Keravan sisäisen liikenteen osalta. Jäsenkunnat ovat Helsinki, Espoo, Vantaa, Kauniainen, Kerava, Kirkkonummi ja Sipoo sekä vuodesta 2018 lähtien myös Siuntio ja Tuusula. HSL:n operoimilla joukkoliikennelinjoilla tehdään vuosittain noin 345 miljoonaa matkaa. Yhtymän perustarkoitus on luoda kattavat liikkumismahdollisuudet ja toimia seudun viihtyisyyden ja elinvoimaisuuden puolesta.
Pääkaupunkiseudun joukkoliikenneverkon rungon muodostavat metro, lähijunat sekä runkobussilinjat. Näitä täydentävät monet bussilinjat ja Helsingin kantakaupungin alueella myös raitiovaunut.
Helsingin seudun liikennejärjestelmäsuunnitelma
HSL on vastuussa Helsingin seudun liikennejärjestelmäsuunnitelman (HLJ) laatimisesta. Ensimmäinen suunnitelma HLJ 2011 hyväksyttiin vuoden 2011 keväällä ja se kattaa kaikkien Helsingin seudun 14 kunnan alueen. Suunnittelussa ei tarkastella yksittäisiä hankkeita, vaan koko aluetta ja koko liikennejärjestelmää, johon kuuluvat kaikki joukkoliikennemuodot, kevyt liikenne, yksityisautoilu ja myös tavaraliikenne. Liikennejärjestelmää kehitetään pitkäjänteisesti aina vuoteen 2050 asti. Suunnitelman toteutumista seurataan ja arvioidaan vuosittain.
Jätehuolto
Lakisääteinen pääkaupunkiseudun kuntien välinen yhteistyövelvollisuus koskee myös jätehuoltoa. Jäte- ja vesihuollon hoitamista varten perustettiin YTV:n toiseksi seuraajaksi kuntayhtymä Helsingin seudun ympäristöpalvelut (HSY), joka aloitti toimintansa vuoden 2010 alussa. Sen jäsenkuntia ovat Helsinki, Espoo, Kauniainen ja Vantaa, mutta se huolehtii sopimuspeusteisesti myös Kirkkonummen jätehuollosta. HSL:n jäsenkunnista Kerava, Sipoo, Siuntio ja Tuusula eivät kuulu HSY:hyn. Kerava ja Tuusula kuuluvat jätehuollon osalta Kiertokapula Oy:hyn sekä Sipoo ja Siuntio Rosk 'n Roll Oy Ab:hen. Vesihuollon osalta Kerava, Sipoo ja Tuusula kuuluvat Keski-Uudenmaan Vesi -kuntayhtymään, Kirkkonummella ja Siuntiolla taas on oma vesilaitos.
Jätteitä voi tuoda esimerkiksi HSY:n Sortti-asemille. Ämmässuon jätteenkäsittelykeskus sijaitsee Espoon länsiosissa, ja siellä on esimerkiksi Pohjoismaiden suurin kaatopaikka. Vantaan itäosissa sijaitsee Suomen suurin jätevoimala.
Tärkeimpiä nähtävyyksiä
pienoiskuva|Vantaan Pyhän Laurin kirkko on pääkaupunkiseudun vanhin rakennus.
Historia
Vuodesta 1970 lähtien pääkaupunkiseudun joukkoliikennettä ja jätehuoltoa hoiti lakisääteinen Pääkaupunkiseudun yhteistyövaltuuskunta -kuntayhtymä. Yhteistyövaltuuskunta saattoi erillisin sopimuksin tarjota palvelujaan myös pääkaupunkiseudun kuntien ulkopuolelle: YTV:llä ja Keravalla oli sopimus seutulippuliikenteestä ja Kirkkonummen kanssa yhteistyösopimus kattoi sekä seutulippuliikenteen ja jätehuollon.
Eetterimessu
Albumi debytoi Suomen virallisen listan sijalla 43.
Vuonna 2017 albumi julkaistiin CD-formaatissa yhdessä yhtyeen kolmannen studioalbumin Superdepressio kanssa.
Vastaanotto
Albumi sai ristiriitaisen vastaanoton. Soundin Arttu Tolonen antoi albumille kolme tähteä viidestä, ja sanoi sen olevan tiiviimpi ja kevyempi, mutta vaikeammin määriteltävissä oleva kokonaisuus kuin edeltäjänsä. Imperiumin Napero myönsi, ettei sisäistä musiikkia täysin ja kritisoi äänimaailman muovisuutta ja tekotaiteellisuutta, mutta antoi albumille silti arvosanaksi 6.5/10. Rumban arvioija kehui konetaustoja, mutta sanoi konseptin tukehduttavan ne.
Poddębicen piirikunta
Poddębicen piirikunta on yksi Łódźin voivodikunnan piirikunnista. Sen väkiluku oli vuoden 2019 lopussa 41 108. Piirikunta on jaettu kuuteen maalaiskuntaan, jotka ovat Dalików, Pęczniew, Poddębice, Uniejów, Wartkowice sekä Zadzim ja niissä on kylien lisäksi kaksi kaupunkia; hallintokeskus Poddębice ja Uniejów.
Poddębicen piirikunnan pinta-alasta 15,7 prosenttia oli metsän peitossa vuonna 2018.
Poddębicen piirikunnan työttömyysaste oli vuoden 2018 lopussa 6,2 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Poddębicen piirikunnassa oli 41 108 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 42 154 ja sen ennakoidaan vuoteen 2050 mennessä pienenevän 34 329 asukkaaseen. Alle 18-vuotiaat muodostivat vuoden 2019 lopussa 17,1 prosenttia piirikunnan väestöstä, työikäiset 60 prosenttia ja eläkeikäiset 22,9 prosenttia väestön keski-iän ollessa 42,6 vuotta. Elävänä syntyneiden määrä oli vuonna 2019 yhteensä 434 lasta.
Kasai (joki)
Kasai on Kongojoen etelänpuoleinen sivujoki keskisessä Afrikassa. Se alkaa Angolasta, ja toimii Angolan ja Kongon rajajokena. Siitä se jatkaa Kongon puolelle, ja yhtyy Kongojokeen Kwamouthissa lähellä Kinshasaa.
Kongon huonon tieverkoston takia joet ovat erittäin tärkeä pitkän matkan kulkuväylä Kongossa.
Sumatran trooppinen sademetsä
Sumatran trooppinen sademetsä on Unescon maailmanperintökohde, joka koostuu kolmesta kansallispuistosta Sumatran saarella: Gunung Leuserin, Kerinchi Seblatin ja Bukit Barisan Selatanin kansallispuistot.
Zwaardvis-luokka
Zwaardvis-luokka on Alankomaiden kuninkaallisen laivaston kahden aluksen muodostama sukellusveneluokka.
Suunnittelu
Luokan suunnittelu perustui Yhdysvaltain laivaston Barbel-luokan aluksiin. Ne olivat yksirunkoisia, keskiosaltaan kolmikantisia mahdollistaen valvomon, majoitustilojen ja akuston sijoittamisen. Etuosassa olivat kaikuluotaimet ja torpedohuoneet. Takaosassa konehuoneet, joissa kolme dieselgeneraattoria ja niiden takana suuri yhteen akseliin kytketty sähkömoottori.
Aluksilla oli käytetty mahdollisuuksien mukaan Alankomaissa valmistettuja komponentteja. Tulenjohtojärjestelmä HSA M8 Mod 7, jossa oli digitaalinen laskin mahdollisti kahden torpedon saman aikaisen laukaisun toisen torpedon ollessa lankaohjattu. Aluksen torpedoina olivat Yhdysvalloista hankitut Mk48 torpedot ja NT-37D sukellusveneentorjuntatorpedot.
Niko-Petteri Kuukasjärvi
Niko-Petteri Kuukasjärvi (s. 9. syyskuuta 1999 Tornio ) on suomalainen jalkapalloilija. Hän on TP-47 :n kasvatti ja edustaa tällä hetkellä PS Kemi Kingsiä. Niko-Petteri teki Veikkausliiga-debyyttinsä kesällä 2017. Pelipaikaltaan hän on keskuspuolustaja.
Dolfijn-luokka
Dolfijn-luokka on Alankomaiden kuninkaallisen laivaston neljän aluksen muodostama sukellusveneluokka.
Suunnittelu
Luokka oli ensimmäinen Alankomaissa toisen maailmansodan jälkeen suunniteltu sukellusveneluokka. Se oli kolmirunkoinen. Kolme sylinteriä oli sijoitettu kolmion muotoon ulkorungon sisäpuolelle. Ylin sylinteri oli miehistön majoitustiloina, valvomona ja siellä oli myös aseistus. Hieman lyhyemmät alarungon muodostaneet sylinterit sisälsivät kumpikin oman propulsiojärjestelmän käsittäen 12-sylinterisen dieselmoottorin, sähkömoottorin sekä 168-kennoisen akuston.
Kurkimäen koulu
Kurkimäen koulu on eteläisen Kuopion Kurkimäessä toimiva suomenkielinen alakoulu (luokka-asteet 1–6), jossa annetaan myös esiopetusta. Koulu sijaitsee noin 1,7 kilometriä Kurkimäen asemalta (Savon rata) länteen.
Koulun yhteydessä toimii Kurkimäen kirjasto.
O 2 -luokka
O 2 -luokka on Alankomaiden kuninkaallisen laivaston neljän aluksen muodostama sukellusveneluokka.
Suunnittelu
Luokan neljän Hay-Whitehead tyyppisen aluksen suunnittelu pohjautui Marley F. Hayn ja Fiumessa toimipaikkaansa pitävän Whitehead Companyn suunnitelmiin.
Odwet 88
Odwet 88 on puolalainen RAC-yhtye joka perustettiin vuonna 1997. Yhtye soittaa heavy metallia jossa otetaan kantaa kommunismiin, muukalaisvastaisuuteen sekä valkoiseen ylivaltaan.
Jäsenet
Przemek: Kitara, laulu, basso
Wojtek: Rummut
Diskografia
Marsz Zwyciężców (2000)
Einher & Odwet 88 - Krew & Honor (2001)
Hammer Of Hate / Born of Hate / Odwet 88 (2008)
Zuzana Moravčíková
Zuzana Moravčíková (s. 30. joulukuuta 1956) on tšekkiläinen keskimatkojen juoksija, joka aktiiviurallaan edusti Tšekkoslovakiaa.
Moravčíková karsiutui 800 metrin juoksun alkuerissä Milanon EM-hallikilpailuissa 1982 ja välierissä saman vuoden Ateenan EM-kilpailuissa. Hän saavutti 800 metrillä hopeaa sisäratojen EM-kilpailuissa Budapestissa 1983 halliennätyksellään 2.01,66.
Milena Matějkovičová
Milena Strnadová o.s. Matějkovičová (s. 23. toukokuuta 1961) on tšekkiläinen pikajuoksija ja keskimatkojen juoksija, joka aktiiviurallaan edusti Tšekkoslovakiaa.
Matějkovičová karsiutui 400 metrin välierissä Bydgoszczin alle 20-vuotiaiden EM-kilpailuissa 1979. Ateenan EM-kilpailuissa 1982 hän juoksi toisen osuuden Tšekkoslovakian hopeajoukkueessa 4 × 400 metrin viestissä. Helsingin MM-kilpailuissa 1983 hän sijoittui 800 metrin juoksussa seitsemänneksi ajalla 2.01,72. Lisäksi hän juoksi toisen osuuden hopeaa saaneessa maansa 4 × 400 metrin viestijoukkueessa.
Matějkovičová voitti 800 metrin sisäratojen Euroopan-mestaruuden Göteborgissa 1984 ajalla 1.59,52. Stuttgartin EM-kilpailuissa 1986 hän sijoittui 800 metrillä viidenneksi ajalla 1.58,89. Hän karsiutui 800 metrin välierissä Tokion MM-kilpailuissa 1991 ja Genovan EM-hallikilpailuissa 1992.
Stemmen i mit liv
Stemmen i mit liv on Kølig Kajn esittämä kappale, jolla hän edusti Tanskaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa kuudenneksitoista 25 pisteellä.
Minn hinsti dans
Minn hinsti dans on Paul Oscarin esittämä kappale, jolla hän edusti Islantia vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa kahdenneksikymmenenneksi 20 pisteellä.
Jan Alinč
Jan Alinč (s. 27. toukokuuta 1972 Louny, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Alinč on Pittsburgh Penguinsin 7. kierroksen varaus vuodelta 1992. Alinč ei varauksestaan huolimatta koskaan pelannut NHL:ssä tai muuallakaan Pohjois-Amerikassa.
Astale
Astale oli antiikin aikainen kaupunki Kreetan saarella Kreikassa. Se sijaitsi saaren pohjoisrannikolla nykyisen Mylopótamoksen kunnan Balín kylän paikalla.
Jan Alinč
Kauden 1998–1999 Alinč pelasi Ruotsin Elitserienissä MoDon joukkueessa. Meno oli sielläkin tahmeaa ja 48 ottelussa Alinč sai kasaan vain seitsemän maalia ja kahdeksantoista tehopistettä, joten vierailu Ruotsiin jäi vain kauden mittaiseksi. Seuraavaksi kaudeksi Alinč palasi jälleen Extraligan Litvinoviin.
Astale
Astale toimi sisämaassa sijainneen Aksoksen kaupungin satamana. Muutoin sen historiasta ei tiedetä paljoakaan. Antiikin lähteistä kaupungin mainitsee vain Stadiasmus Maris Magni.
Jan Alinč
Kaudella 2000–2001 Alinč edusti Extraliga-seura HC Slavia Prahaa ja toimi myös joukkueensa kapteenina. Alinč aloitti myös seuraavan kauden Prahassa mutta vaihtoi sieltä kesken kauden HC Karlovy Varyn paitaan. Seuraavalla kaudella Alinč pelasi kahdeksan ottelua Karlovy Varyn ja 37 ottelua HC Litvinovin riveissä. Alinč pelasi Karlovy Varyssa kevääseen 2006 asti ennen kuin siirtyi aivan kauden lopussa Saksaan Kölner Haien joukkueeseen. Kölnissä Alinč pelasi runkosarjan viisi viimeistä ottelua sekä kauden päälle DEL-liigan pudotuspeleissä yhdeksän ottelua.
Kaudesta 2006–2007 alkaen Alinč pelasi kolme kautta DEL-liigassa Krefeld Pinguinen ja Füchse Duisburgin joukkueissa. Kaudelle 2009–2010 Alinč palasi takaisin kotimaahansa pelaamaan 2.liigan HC Slovan Ústečtí Lvin joukkueessa. Siellä Alinč pelasi 2 ja puoli kautta ennen lainasiirtoa Extraliigan Slavia Prahan riveihin. Alinč pelasi Prahassa lainasopimuksella koko seuraavan kauden ennen kuin palasi takaisin 2. liigaan kaudelle 2013–2014. Syksystä 2014 lähtien Alinč pelasi HC Mostin joukkueessa ensin 2. liigassa ja kauden 2017–2018 3. liigassa.
Maajoukkuetasolla Alinč edusti Tšekkoslovakiaa vuoden 1990 alle 18-vuotiaiden EM-turnauksessa, 1992 alle 20-vuotiaiden MM-turnauksessa sekä Tšekkiä vuoden 1994 olympiaturnauksessa Lillehammerissa.
Alinč halvaantui toukokuussa 2019 pelatessaan rullakiekkoa.
Gerd Gigerenzer
pienoiskuva|Gerd Gigerenzer vuonna 2014. Gerd Gigerenzer (3. syyskuuta 1947 Wallersdorf, Saksa) on saksalainen psykologi, joka on tutkinut rajoitettua rationaalisuutta ja heuristiikkaa. Gigerenzer on Max Planck -instituutin sopeutumiskäyttäytymisen ja kognition keskuksen emeritusjohtaja.
Gigerenzer valmistui tohtoriksi Münchenin yliopistosta vuonna 1977. Hänestä tuli yliopistossa psykologian professori samana vuonna. Gigerenzer on ollut professori myös Chicagon yliopistossa.
Gigerenzer on Yhdysvaltain taide- ja tiedeakatemian, American Philosophical Societyn ja Saksan tiedeakatemian jäsen. Hän voitti AAAS-palkinnon parhaasta käyttäytymistieteiden artikkelista. Hän sai vuonna 2007 kunniatohtorin arvon Baselin yliopistosta.
Robert Pence
Robert Frank Pence (s. 1945) on Yhdysvaltain 34. Suomen-suurlähettiläs. Presidentti Donald Trump nimitti hänet tehtävään 14. marraskuuta 2017, ja senaatti vahvisti nimityksen 22. maaliskuuta 2018. Hän seurasi tehtävässään Charles C. Adams Junioria.
Politiikaltaan Pence kertoo olevansa ”keskivertorepublikaania liberaalimpi”, ja hän kannattaa esimerkiksi samaa sukupuolta olevien avioliittoja. Pence on suorittanut yliopistotutkinnon oikeustieteessä ja historiassa, ja valmistelee väitöskirjaa kirjailija Dantesta.
Robert Pence ei ole sukua Yhdysvaltain varapresidentti Mike Pencelle. Hän on ennen suurlähettiläsvalintaansa rahoittanut republikaanista puoluetta sadoilla tuhansilla dollareilla.
Pence on kotoisin Virginiasta ja on muun muassa rakennusalan yrityksen Pence Groupin perustaja ja hallituksen puheenjohtaja. Hän on istunut World Affairs Council -ajatushautomon, American University -yliopiston ja Kennedy Center -kulttuurikeskuksen hallituksissa.
Pence jätti tehtävänsä 14. tammikuuta 2021.
Anu (jumalatar)
pienoiskuva|Dá Chich Anann Killarneyssa Anu tai Ana on Irlannin kelttiläisessä mytologiassa hedelmällisyyden jumalatar ja maaemo. Hänet sekoitetaan usein Danuun, Tuatha Dé Danann -jumalheimon äitihahmoon. On epäselvää, ovatko he erillisiä olentoja, vai saman jumalattaren ilmentymiä. Kummatkin ovat äitijumalia, jotka yhdistetään Irlannin perustamiseen ja kukoistukseen. Anu liittyy kiinteästi maahan ja erityisesti Munsteriin. Kahta kukkulaa Munsterin Killarneyssa kutsutaan Dá Chich Ananniksi, Anan kahdeksi rinnaksi.
Liaojoki
Liaojoki on joki Koillis-Kiinassa, Mantšurian eteläosassa ja Sisä-Mongolian autonomisella alueella. Se on 1 345 km pitkä ja laskee Liaodongin lahteen Keltaisessameressä.
Joen yli Panjinista Yingkouhun kulkenut 500-metrinen Tianzhuangtai-silta romahti vuonna 2004.
Arkady Krasheninnikov
Arkady V. Krasheninnikov on venäläinen fyysikko, tutkija ja Aalto-yliopiston Soveltavan fysiikan laitoksen nanomikroskopian keskuksessa vieraileva professori (2015–2019). Hän johtaa Saksan Dresdenissä sijaitsevassa Helmholtz-Zentrum Dresden-Rossendorfissa -tutkimuskeskuksessa Atomistic Simulations of irradiation-induced Phenomena -tutkimusryhmää (professori). Liäsksi hän on sivutoiminen vieraileva professori Tanskan teknillisessä yliopistossa (DTU; 2015–2017) ja Venäjän tieteen ja tekniikan valtionyliopistossa (MISiS; 2014–2018).
Krasheninnikov valmistui Moskovan insinöörifysiikan instituutista (, lyh. MIFI; nyk. Kansallinen (ydinalan) tutkimusyliopisto "MEPhI", ) vuonna 1992 filosofian maisteriksi ja vuonna 1995 filosofian tohtoriksi (kiinteän olomuodon fysiikka). Hän on ollut vuodesta 2005 Helsingin yliopiston dosentti.
Alkusyksyyn 2017 mennessä hän oli työtovereineen julkaissut yli 170 vertaisarvioitua tieteellistä artikkelia. Hän oli 2017 yksi viitatuimpia fysiikan tutkijoita maailmassa ja kuului yhtenä runsaasta 20:stä Suomessa työskentelevistä tutkijoista kaikkiaan noin 3 300 tieteilijää maailmanlaajuisesti sisältävällä 2017 Highly Cited Researchers -listalle.
Keelatud maa
Keelatud maa on Maarjan esittämä kappale, jolla hän edusti Viroa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa kahdeksanneksi 82 pisteellä.
Päiväpeite
Päiväpeite tai päiväpeitto on vuoteen ja vuodevaatteiden suojaksi päiväksi laitettava peitto.
Päiväpeite ommellaan tavallisesti varsin paksusta ja tukevasta kankaasta tai kankaiden yhdistelmästä, jotta se näyttäisi vuodevaatteiden päällä sileältä ja laskeutuisi kauniisti sängyn laidoilta, usein lattiaan asti. Tavallisin päiväpeitetyyppi lienee kahdesta ohuesta kankaasta ja niiden välisestä vanukerroksesta yhteen tikattu. Päällikangas on usein satiinikudottu tai muutoin liukas- ja kiiltäväpintainen. Tikattuja päiväpeitekankaita saa myös metritavarana.
Jalkaväkirykmentti 10 (talvisota)
Jalkaväkirykmentti 10 oli Uudenmaan ruotsinkielisistä reserviläisistä koottu rykmentti talvisodassa. Sen I pataljoonan miehet tulivat Helsingistä, II pataljoona Sipoosta, Porvoosta, Porvoon maalaiskunnasta ja Helsingistä sekä III pataljoona Helsingistä, Karjaalta, Kirkkonummelta, Liljendalista, Degerbystä ja Inkoosta.
Päiväpeite
Muuntyyppisiä päiväpeitteitä valmistetaan muun muassa täkänä- tai tilkkutäkkitekniikalla, vohvelikankaasta, sametista tai jacquardkoneella kudotuista gobeliinikankaista. Yksi suosituista nimenomaan päiväpeitteisiin tarkoitetuista kangastyypeistä on pitkänukkainen chenille, jota alettiin valmistaa 1900-luvun alussa Yhdysvaltojen Georgian luoteiskulman Daltonissa. Siellä päiväpeitteiden kudonnasta kasvoi 1900-luvun mittaan merkittävä mattoteollisuus. Pohjoismaissa myös raanut ja ryijyt ovat olleet suosittuja päiväpeitteitä. Kevyitä päiväpeitteitä tehdään virkkaamalla. Perinteinen malli on valkoisesta kalastajalangasta virkattu pitsimäinen peite. Eräs perinteinen käsityömenetelmä myös päiväpeitteiden teossa on peittokirjonta.
Jalkaväkirykmentti 10 (talvisota)
Joukot koottiin 9.-14. lokakuuta 1939 Helsinkiin, josta siirtyminen Kannakselle tapahtui junakuljetuksella 16. lokakuuta 1939. Purkamispaikkana oli Makslahden asema Viipurista Koiviston suuntaan lähtevän radan varrella.
Päiväpeite
Päiväpeitteen valinta
Päiväpeite muodostaa päivisin makuuhuoneeseen suuren tekstiilipinnan, joten päiväpeite pyritään valitsemaan tai suunnittelemaan huoneen kalusteisiin, väreihin ja muihin tekstiileihin, kuten ikkunaverhoihin ja vuoteen koristetyynyihin sopivaksi.
Jalkaväkirykmentti 10 (talvisota)
Keskittäminen
Jalkaväkirykmentti 10 keskitettiin 16. lokakuuta 1939 Koiviston alueelle osaksi 4. divisioonan puolustusryhmitystä. Rykmentti oli 17. lokakuuta - 30. marraskuuta 1939 alueen varustelutöissä.
Päiväpeite
Päiväpeitteen valinta
Englannin kielessä erilaiset päiväpeitteet jaotellaan kahtia: bedspread tarkoittaa perinteisempää, lattiaan asti ulottuvaa päiväpeitettä, coverlet taas kevyempää, modernimpaa ja vain parin-kolmenkymmenen senttimetrin verran sängyn laidan yli laskeutuvaa päiväpeitettä.
Jalkaväkirykmentti 10 (talvisota)
Sota alkaa - Mannerheim-linjan Karhulan lohkon vastuu
thumb|right|250px|Divisioonan puolustusalue joulukuussa näkyy kartasta Suomenlahteen rajoittuvana. 4. divisioonan osalta varsinaiset taistelutoimet alkoivat vasta 7. joulukuuta neuvostojoukkojen hyökättyä Halolanjärven ja Kaukjärven välisellä kannaksella. Seuraavan päivän kuluessa puna-armeijan joukot pakottivat suomalaisjoukot vetäytymään pääaseman suojiin. Myös divisioonan vastuualueen pohjoisosassa, pääaseman edessä käytiin taisteluita mainittuna päivänä, joiden seurauksena joukot vetäytyivät Hatjalahden lohkolla pääaseman suojiin. Viivytystaistelut jatkuivat muualla vielä muutaman päivän ajan vetäytymisen merkeissä. Aivan Suomenlahden rannikolla päästiin pääasemassa taistelukosketukseen vasta 11. joulukuuta.
Päiväpeite
Päiväpeitteen käyttö
Nukkumaan mentäessä päiväpeite taitellaan vuoteen päältä yöksi pois esimerkiksi tuolin selkänojalle tai sängyn jalkopäähän sijoitetulle säilytyspenkille. Suomen puolustusvoimissa gingham-ruudullisen päiväpeitteen oikeaoppinen taittelu jakkaralle äärimmäisen siistiksi ”pinkaksi” oli vuosikymmeniä tärkeänä pidetty varusmiestaito. Vuoden 2017 alusta se poistettiin ohjesäännöstä, mutta voi yhä olla osastokohtainen vaatimus.
Jalkaväkirykmentti 10 (talvisota)
Sota alkaa - Mannerheim-linjan Karhulan lohkon vastuu
Johanneksen kunnan Karhulan kylän kautta kulki pääasema - Mannerheim-linja. Karhulan lohkon puolustusasemat miehitti ensiksi JR 12. Se siirrettiin joulukuun puolivälissä Koivistolle, ja tilalle tuli Uudenmaan ruotsinkielisistä koottu JR 10. Rykmentti miehitti rintamalohkon 16. joulukuuta 1939. I/JR10:n komentopaikka ja päätukikohta Lingonet (Puolukka) oli Marjapellonmäellä. Mäen etureunaan muodostettiin kolme puolustusasemaa: pohjoisessa Karhu, keskellä Hamsterinpesä ja etelässä Sudenpesä. Kartoissa ne yleensä esiintyvät ruotsinkielisillä nimillä Björniden, Hamsterbo ja Varrglyan. Karhun pohjoispuolella Sailolasta itään oli vielä tukikohta Leo. Näiden lisäksi Työppölänjoen länsipuolella peltoaukeaman takana olevaan metsäsaarekkeeseen sijoitettiin eteen työnnetty tukipiste, Linnunlaulu (Fågelsongen). Marjapellonmäki kesti jatkuvan tykkitulen ja monet hyökkäykset. Puolustusaseman miehityksenä oli yleensä 1-2 joukkuetta ja pari kolme kone- ja pikakivääriryhmää. Lisäksi mäellä oli kevyt kranaatinheitinkomppania, tykistön tulenjohtoryhmä ja mäen molemmissa päissä panssarintorjuntatykki.
Päiväpeite
Päiväpeitteen käyttö
Aamuisin suositellaan sängyn jättämistä sijaamatta tunnin-parin ajaksi, jotta vuodevaatteisiin kertynyt kosteus pääsee tuulettumaan ennen päiväpeitteen paikalleen laittoa. Kosteus ja pölypunkit voivat olla todellinen ongelma Suomea kosteammissa ilmastoissa, joissa suositellaan jopa vuoteen jättämistä sijaamatta koko päiväksi tai ainakin päiväpeitteen käytöstä luopumista. Esimerkiksi Saksassa ja Yhdysvalloissa päiväpeitteen käyttö on Suomea harvinaisempaa.
Jalkaväkirykmentti 10 (talvisota)
Sota alkaa - Mannerheim-linjan Karhulan lohkon vastuu
Karhulan alueella oli puolustuksen apuna ja vastahyökkäyksissä mukana myös PPP 5. Marjapellomäen eteläpuolella Pienen Haukijärven ja Kinnassaaren alueella olivat II/JR 10:n tukikohdat Lohi (Laxen) ja Kuikka (Lommen). Tulitukena Karhulan lohkolla oli Tuusulasta lähtenyt I/KTR 4. Myös III/KTR 4 pystyi ampumaan Karhulan lohkolle. Tykistöltä saatu tulituki auttoi hyökkäysten torjunnassa, mutta ammuspula rajoitti tuntuvasti tykistön tehokasta hyväksikäyttöä. Jo viikon kuluttua sodan alkamisesta ensimmäiset viholliset nähtiin Työppölänjoen takana. Ensimmäisen ankaran tykistökeskityksen Marjapellonmäki sai 14. joulukuuta. Vihollinen pystyi ampumaan mäelle jopa 60 patterilla. Ensimmäinen taistelukosketus viholliseen saatiin joulukuun 17. päivänä, jolloin se yritti tunkeutua Linnunlauluun, joka sittemmin vaihtoi omistajaa useaan kertaan. Pari päivää myöhemmin siitä kuitenkin katsottiin viisaaksi luopua, sillä sen huoltaminen peltoaukean yli osoittautui mahdottomaksi. Summan seudulle koottujen, huomattavien vihollisvoimien saartamiseksi aloitti läntisellä Kannaksella ollut 2. armeijakunta laajan hyökkäyksen aikaisin aamulla 23. joulukuuta. Hyökkäys jouduttiin iltapäivällä keskeyttämään tavoitteita saavuttamatta. Vihollinenkin kärsi siinä määrin, että se keskeytti hyökkäyksensä ja ryhtyi keräämään huomattavia lisävoimia rintamalle. Sekä puolustajia että hyökkääjää rasittivat joulukuun puolivälissä alkaneet kovat pakkaset. Pahimmillaan lämpömittari laski alle -40°. Heti joulun jälkeen Marjapellonmäki joutui jatkuvan tykkitulen kohteeksi. Pahimpina päivinä siihen ja Solkansuohon upposi jopa 5000 tykinammusta, joista järeimmät olivat 6 – 8 -tuumaisia. Takarinteen korsut olivat aika hyvin tykkitulelta suojassa, mutta lentopommitukset osuivat mäen takarinteeseenkin. Tulitus tuhosi pian koko puuston, mikä teki eturinteessä liikkumisen ja yhteyden pidon tukiasemiin valoisaan aikaan miltei mahdottomaksi. Huoltoteitä oli mahdollista käyttää vain pimeän aikana. Puolustajien käytettävissä oli konekiväärien lisäksi vain kolme panssarintorjuntatykkiä. Niiden toiminta oli kuitenkin tehokasta: parhaana päivänä saatiin tuhottua peräti 17 vihollisvaunua, niistä viisi aivan Karhun eteen. Asemiin tunkeutuneita panssareita tuhottiin myös polttopulloilla ja kasapanoksilla. Tässä työssä kunnostautui erityisesti Kinnassaaressa joukkueenjohtajana toiminut vänrikki Gunnar Höckert, Berliinin olympialaisten 5000 metrin juoksun kultamitalimies. Hän menetti henkensä 12. helmikuuta 1940 tykinammuksen osuttua konekivääripesäkkeeseen. Suomalaisillakin oli kenttätykistöä, joka ampui tarkasti mutta kärsi pahaa ammusten puutetta, joten tulitukea saatiin vain niukasti. Pahimmillaan tulenjohtajalle voitiin luvata vain kolme ammusta. Tulenjohdon yhteys tuliasemiin oli radion varassa, mutta kranaatit hajottivat yleensä jo aamusta yöllä korjatut puhelinyhteydet.
Päiväpeite
Päiväpeitteen käyttö
Hotellihuoneissa päiväpeite voidaan sijata niin, että tyynyjen kohdalle tulee niin sanottu tyynylaskos. Korkeatasoisissa hotelleissa henkilökunnan suorittamaan ”nattaukseen” eli huoneen yökuntoon laittoon kuuluu vuoteen avaaminen eli päiväpeitteen poisto ja ikkunaverhojen sulkeminen. Monissa alemman hintaluokan hotelleissa päiväpeiton käytöstä on luovuttu siivouksen nopeuttamiseksi.
Jalkaväkirykmentti 10 (talvisota)
Sota alkaa - Mannerheim-linjan Karhulan lohkon vastuu
Karhulassa taistellut JR 10 menetti 916 miestä, joista 35 oli upseereita, ja muut Karhulassa taistelleet suomalaiset yksiköt noin 200 miestä. Vihollisen tappioista ei ole tarkkaa tietoa, mutta ne olivat joka tapauksessa tuhansia.